מתחם מגורים חדש יוקם ברחוב ריינס בגבעת שאול: הוועדה המקומית לתכנון ולבנייה אישרה להפקדה תוכנית להקמת 3 מגדלי מגורים ומבנה נוסף למסחר על שטח בית היתומים ההיסטורי 'דיסקין'.
כאמור, התוכנית כוללת ארבעה מבנים בסך הכל: 3 מגדלים בני 24 קומות – 14 מעל קומת הכניסה ו-10 מתחת לקומת הכניסה ומבנה נוסף למסחר ומגורים עם חזית שפונה לרחוב גבעת שאול. במסגרת התוכניות ייבנו 272 יחידות דיור חדשות, מבני ציבור, אזור מסחר ושטחים ציבוריים פתוחים.
ראש העיר משה ליאון: "אנו מקדמים בעקביות תכניות בניה מתוך מטרה להרחיב את מגוון אופציות הדיור למשפחות צעירות בבירה. תוכניות הבניה החדשות יוקמו בסטנדרטים גבוהים ואיכותיים לשיפור איכות החיים בירושלים".
בוועדה המקומית לתכנון מציינים כי שטח התוכנית הינו כ-20 דונם, אשר ממוקמים בשוליה הצפוניים של שכונת גבעת שאול. מתחם בית היתומים דיסקין נמצא בין רחוב ריינס לרחוב גבעת שאול. "40 אחוזים מהשטח מיועדים לצרכי ציבור – שטחים פתוחים ומוסדות", כך נמסר. "במתחם החדש תוקם גינה ציבורית ומתוכנן מעבר להולכי רגל באמצעים מכניים שיתגבר על הטופוגרפיה התלולה של השכונה ויחבר את המתחם עם הכניסה לעיר.
"הוועדה הגיעה למסקנה כי שילוב נכון של פיתוח מגורים ושטחי ציבור בשכונת גבעת שאול החסרה בהם, עם מבנה ייחודי לשימור אשר ינוקה, ישוקם, ישומר וימשיך להיות חלק בלתי נפרד מנוף הכניסה לעיר, הוא השילוב התכנוני הנכון".
מגישת התוכנית היא עמותת דיסקין, ועורך התכנית הינו אדריכל מנדי רוזנפלד ממשרד "רוזנפלד ארנס אדריכלים".
בושה לעיר שלא משמרת כלום!!
עיריית ירושלים הורסת את אופיה של העיר לטובת עיר ללא חן וללא אופי.